Α.Π. 3206                                                               Αθήνα  13  Οκτωβρίου  2010

Προς 

τα Ελεγκτικά Γραφεία

[με την παράκληση να ενημερώσετε 

σχετικά όλους τους Ορκωτούς Ελεγκτές Λογιστές σας]
Το Εποπτικό Συμβούλιο του Σ.Ο.Ε.Λ.  στο πλαίσιο της συνεχούς προσπάθειας περαιτέρω αναβάθμισης του ελεγκτικού θεσμού, έχει εκτός των άλλων (εκπαίδευση, master ακαδημαϊκό με το ΕΚΠΑ, αμοιβαία αναγνώριση με ACCA, ποιοτικό έλεγχο, έκδοση επιστημονικού περιοδικού, διεθνή παρουσία κ.λπ.) δρομολογήσει ενέργειες για τα ακόλουθα σοβαρά θέματα:

Ι.  ΦΟΡΟΛΟΓΙΚΑ "ΠΙΣΤΟΠΟΙΗΤΙΚΑ"

ΙΙ.  ΝΟΜΟΘΕΤΙΚΕΣ ΡΥΘΜΙΣΕΙΣ

Για τα προαναφερόμενα το Εποπτικό Συμβούλιο, μετά και την συζήτηση στην πρόσφατη συνάντηση με τις ελεγκτικές εταιρείες, αποφάσισε να προχωρήσει σε ΔΙΑΒΟΥΛΕΥΣΕΙΣ, ώστε να λάβει όσο γίνεται περισσότερα σχόλια από Ο.Ε.Λ. πριν προχωρήσει στην υποβολή προτάσεων.

Στην ΔΙΑΒΟΥΛΕΥΣΗ Ι (κάντε κλικ εδώ) έχουν αναρτηθεί τα ερωτήματα για τα Φορολογικά "πιστοποιητικά" ενώ στην ΔΙΑΒΟΥΛΕΥΣΗ ΙΙ (κάντε κλικ εδώ) τα ερωτήματα για τις νομοθετικές ρυθμίσεις που απαιτούνται για την καλύτερη λειτουργία του επαγγέλματός μας.

Παρακαλείσθε να απαντήσετε στα ερωτήματα προσθέτοντας και πιθανά συμπληρωματικά σχόλια μέχρι την 15η Νοεμβρίου 2010.

Οι απαντήσεις πρέπει να αναγραφούν μέσα στο χώρο της κάθε ερώτησης, ενώ τα πρόσθετα σχόλια στο αντίστοιχο πλαίσιο μετά τις ερωτήσεις.

Για οποιαδήποτε απορία ή διευκρίνιση μπορείτε να απευθυνθείτε στον Αντιπρόεδρο κ. Γ. Σαμοθράκη (κλικ για e-mail) ή στο 210 – 2812564.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

ΔΙΑΒΟΥΛΕΥΣΗ  Ι

Το Σ.Ο.Ε.Λ. επιζητά σχόλια των μελών του Ο.Ε.Λ., για το θέμα των Φορολογικών "Πιστοποιητικών" που προβλέπονται στο άρθρο 17 του ν. 3842/2010 (κάντε κλικ εδώ να δείτε το κείμενο του νόμου) με απαντήσεις στα ακόλουθα ερωτήματα μέχρι στις 15 Νοεμβρίου 2010.

ΕΡΩΤΗΜΑ 1

Ποιες από τις εργασίες του φορολογικού ελέγχου πιστεύετε ότι πρέπει να καλύπτονται από τους Ο.Ε.Λ.;

ΕΡΩΤΗΜΑ 2

Υπάρχουν εργασίες του φορολογικού ελέγχου που πιστεύετε ότι δεν πρέπει να γίνονται από τους Ο.Ε.Λ.; Αν ναι, γράψτε ποιες είναι και για ποιο λόγο δεν πρέπει να καλύπτονται από τους Ο.Ε.Λ.

ΕΡΩΤΗΜΑ 3

Τι είδους "πιστοποιητικό" (σωστότερα έκθεση) με βάση τα Διεθνή Ελεγκτικά Πρότυπα θα πρέπει να εκδίδεται π.χ. προσυμφωνημένων διαδικασιών ή άλλου τύπου;

ΕΡΩΤΗΜΑ 4

Πως θα συγκεριμενοποιήσουμε την ευθύνη μας στο πλαίσιο του νόμου 3693/2008; Η αναφορά της διάταξης του άρθρου 17 του νόμου 3842/10 είναι αόριστη;

ΕΡΩΤΗΜΑ 5

Πιστεύετε ότι οι Ο.Ε.Λ. πρέπει να ελέγχουν θέματα όπως παραγωγικότητα δαπανών, κύρος βιβλίων, σύμφωνα με τον Κ.Β.Σ.;

Αιτιολογήστε την απάντησή σας.

ΕΡΩΤΗΜΑ 6

Τι ασυμβίβαστα, με βάση των Κώδικα Δεοντολογίας της IFAC που έχουμε υιοθετήσει πιστεύετε ότι μπορεί να προκύψουν; Π.χ. αν ο Ο.Ε.Λ. παρέχει και φορολογικές συμβουλές στην ελεγχόμενη μονάδα.

ΕΡΩΤΗΜΑ 7

Πρέπει να υπάρχει διακεκριμένη (εκτός της αμοιβής ελέγχου) αμοιβή του Ο.Ε.Λ. για το φορολογικό πιστοποιητικό;

ΕΡΩΤΗΜΑ 8

Αν εκδίδονταν άμεσα η απαιτούμενη Υπουργική Απόφαση που προβλέπει ο νόμος θα μπορούσατε να εκδώσετε φορολογικά πιστοποιητικά για την χρήση που λήγει στις 31/12/2010; 

ΕΡΩΤΗΜΑ 9

Γράψτε εδώ όποιο σχόλιο θέλετε σχετικά με το προαναφερόμενο θέμα.

Για περαιτέρω επεξηγήσεις μπορείτε να απευθύνεστε στον Αντιπρόεδρο του Σ.Ο.Ε.Λ. κ. Γ. Σαμοθράκη (κλικ για e-mail) ή στο 210 – 2812564.

ΔΙΑΒΟΥΛΕΥΣΗ  ΙΙ

Επειδή η παρούσα και οι επόμενες χρονιές είναι οικονομικά κρίσιμες και ελεγκτικά επικίνδυνες για τους Ο.Ε.Λ., το Σ.Ο.Ε.Λ. ανοίγει διάλογο με τα μέλη του για τις αλλαγές, που πρέπει να γίνουν στην υφιστάμενη νομοθεσία με στόχο την:

(α) περαιτέρω αναβάθμιση του θεσμού

(β) διόρθωση αδυναμιών στην ισχύουσα νομοθεσία

(γ) συγκεκριμενοποίηση της ευθύνης των Ο.Ε.Λ. σε ορθολογικά πλαίσια

(δ) εύρυθμη λειτουργία του ελεγκτικού θεσμού

Με βάση τα προαναφερόμενα παρακαλείστε να υποβάλετε μέχρι 15 Νοεμβρίου 2010 προτάσεις για τις αλλαγές που θέλετε να γίνουν στην υφιστάμενη νομοθεσία δηλ. ν. 3693/2008 (κάντε κλικ εδώ να δείτε το νόμο) και ΠΔ 226/92 όπως έχει τροποποιηθεί. Οι προτάσεις σας θα πρέπει να αναγράφονται στο πλαίσιο που ακολουθεί.

ΠΡΟΤΑΣΕΙΣ ΓΙΑ ΝΟΜΟΘΕΤΙΚΕΣ ΡΥΘΜΙΣΕΙΣ

	Υφιστάμενη Νομοθεσία (Παραγρ. Νόμου)
	 Προτεινόμενη   αλλαγή/ρύθμιση
	Λόγοι προτεινόμενης αλλαγής/ρύθμισης

	
	
	

	
	
	

	
	
	

	
	
	

	
	
	

	
	
	


Για περαιτέρω επεξηγήσεις μπορείτε να απευθύνεστε στον Αντιπρόεδρο του Σ.Ο.Ε.Λ. κ. Γ. Σαμοθράκη  (κλικ για e-mail) ή στο 210 – 2812564.



